ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

Министъра на вътрешните работи

на РЕПУБЛИКА БЪЛГАРИЯ

**ВЪПРОС**

от Петър Владиславов Славов,

народeн представител от ПГ на „Реформаторския блок“

На основание чл.90, ал. 1 от Конституцията на Република България и чл.92, ал.1 ПОДНС

ОТНОСНО**:** ***Тенденция 2010-2014г. на броя на администрацията в МВР***

**УВАЖАЕМИ Г-Н МИНИСТЪР,**

При представянето на Стратегията за реформи в МВР на 12.01.2015г. представихте подробни данни за броя на щата и реално заетите в системата на МВР, в това число и на администрацията.

Съгласно представените данни, ок. 35000 са служителите, изпълняващи полицейски функции и функции по пожарна и аварийна безопасност, а около 6600души е общата и 4900души-специализираната администрация на МВР.

Ясна е тенденцията на намаляване на щата на служителите на МВР, като от близо 60000 души през 2010г., той е спаднал на около 49000 души понастоящем, основно за сметка на намаление на оперативния състав на МВР. Същевременно, непълни останаха данните по отношение на административните служители в МВР-обща и специализирана администрация, или дали и при тях е налице съответното намаление през този период и с колко?

Предвид гореизложеното,

**Уважаеми г-н Министър,**

Моля да отговорите на следния въпрос: **На колко е възлизал броят на администрацията (обща и специализирана) в МВР през 2010г. и колко е сега и как се е развивала числеността през периода 2010-14г. ?**

София, 12.01.2015г.

**Петър Славов**

**Народен представител**